Tifla passiġġiera fuq mutur midruba gravi f'inċident fin-Naxxar
Imtella' Lulju 20, 2020 - Aġġornata 20 Ta' Lulju, 2020 5:30pm Tifla ta' 12-il sena ndarbet gravi f'inċident fin-Naxxar. Hija kellha tittieħed b'emerġenza l-Isptar Mater Dei wara li ndarbet f'ħabta fi Triq Margaret Murray, fin-Naxxar għall-ħabta tal-kwarta. L-inċident seħħ f'impatt bejn mutur tal-għamla Honda, misjuq minn raġel ta' 44 sena residenti l-Għargħur u karozza tal-għamla Citroen misjuqa minn raġel ta' 45 sena residenti San Pawl il-Baħar. Mas-sewwieq tal-mutur kien hemm tifla ta' 12-il sena passiġiera. It-tifla ġiet iċċertifikata li qed issofri minn ġrieħi gravi.